**Filip Sveningsson** (s. 3. heinäkuuta 1999 Gislaved, Ruotsi) on ruotsalainen jääkiekkoilija, joka pelaa kotimaansa toiseksi korkeimmalla sarjatasolla HockeyAllsvenskan-joukkue BIK Karlskogassa. Hän on pelipaikaltaan laitahyökkääjä.

Ura
---

### Seuraura

Sveningsson on Gislaveds SK:n kasvatti. Hän toimi kaudella 2013–2014 seuran U16-junioreiden kapteenina. Kaudeksi 2014–2015 Sveningsson siirtyi HV71:n junioreihin. Hän oli seuran U16-junioreiden paras maalintekijä 22 osumallaan. Kaudella 2015–2016 Sveningsson oli HV71:n J18-junioreiden paras pistemies ja maalintekijä sekä J18 Elitissä tehoilla 19+17=36 että J18 Allsvenskanissa tehoilla 17+18=35. Kaudella 2016–2017 hän oli tehoilla 15+14=29 seuran J20-junioreiden kolmanneksi paras maalintekijä Isac Brännströmin kanssa ja Sveningsson sijoittui joukkueen sisäisessä pistepörssissä neljänneksi. Sveningsson debytoi kauden aikana myös HV71:n SHL-joukkueessa, jossa hän pelasi kaksi runkosarjaottelua ilman tehopisteitä. Sveningsson teki SHL-debyyttinsä vain 17-vuotiaana 20. joulukuuta 2016 vieraissa Frölunda HC:tä vastaan. Hän sai ottelussa jääaikaa 2.42 minuuttia.

Calgary Flames varasi Sveningssonin kolmannella kierroksella 202. pelaajana NHL:n varaustilaisuudessa 2017. Kaudella 2017–2018 hän oli HV71:n J20-junioreiden toiseksi paras pistemies tehoilla 17+22=39. Pudotuspeleissä Sveningsson oli joukkueen paras pistemies ja maalintekijä tehoilla 4+6=10. J20 SuperElitin finaalissa 2. huhtikuuta 2018 vieraissa Växjö Lakers HC:tä vastaan hän teki HV71:n 1–2-voittomaalin jatkoajalla ajassa 70.27 ja se ratkaisi joukkueelle sarjan mestaruuden. Hän pelasi kauden aikana SHL:ssä 11 runkosarjaottelua ilman tehopisteitä.

Kaudeksi 2018–2019 Sveningsson siirtyi kaksivuotisella sopimuksella Ruotsin toiseksi korkeimmalle sarjatasolle HockeyAllsvenskan-joukkue IK Oskarshamniin.

### Maajoukkueura

Sveningsson pelasi alle 20-vuotiaiden MM-kilpailuissa vuonna 2019. Hän pelasi myös World U-17 Hockey Challengessa vuonna 2016, jolloin Sveningsson voitti pronssia. Yhteensä hän on pelannut 14 nuorten ja 22 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | HV71 | SuperElit | 11 | 1 | 2 | 3 | 10 | 3 | 0 | 1 | 1 | 4 |
| 2016–2017 | HV71 | SuperElit | 37 | 15 | 14 | 29 | 59 | 7 | 4 | 4 | 8 | 2 |
|  | HV71 | SHL | 2 | 0 | 0 | 0 | 0 | – | – | – | – | – |
| 2017–2018 | HV71 | SuperElit | 35 | 17 | 22 | 39 | 63 | 6 | 4 | 6 | 10 | 8 |
|  | HV71 | SHL | 11 | 0 | 0 | 0 | 0 | – | – | – | – | – |
| 2018–2019 | IK Oskarshamn | Allsvenskan | 43 | 15 | 12 | 27 | 26 | – | – | – | – | – | JMM | 4 | 0 | 0 | 0 | 0 |
| 2019–2020 | IK Oskarshamn | SHL | 29 | 2 | 2 | 4 | 14 | – | – | – | – | – |
|  | Tingsryds AIF | Allsvenskan | 8 | 1 | 3 | 4 | 0 | – | – | – | – | – |
| 2020–2021 | Modo Hockey | Allsvenskan | 49 | 7 | 7 | 14 | 18 | – | – | – | – | – |
| 2021–2022 | Modo Hockey | Allsvenskan | 31 | 10 | 12 | 22 | 53 | – | – | – | – | – |
| 2022–2023 | Modo Hockey | Allsvenskan | 48 | 10 | 13 | 23 | 41 | – | – | – | – | – |
| 5 kautta | yhteensä | Allsvenskan | 179 | 43 | 47 | 90 | 138 | – | – | – | – | – |
| 3 kautta | yhteensä | SHL | 42 | 2 | 2 | 4 | 14 | – | – | – | – | – |

Lähteet
-------

* Filip Sveningsson The Internet Hockey Databasessa (englanniksi)
* Filip Sveningsson Eurohockey-sivustolla (englanniksi)
* Filip Sveningsson *Elite Prospects*. Everysport Media Group AB.  (englanniksi)

### Viitteet

1. 1 2 3 4  Filip Sveningsson *Elite Prospects*. Everysport Media Group AB.  (englanniksi)
2. ↑  Filip Sveningsson - SHL.se *SHL.se*. SHL AB. Viitattu 13.1.2019. (ruotsiksi)
3. ↑  VÄX - HV71 (1-2) *stats.swehockey.se*.  2.4.2018. Svenska Ishockeyförbundet. Viitattu 13.1.2019. (englanniksi)
4. ↑  Ekström, Viktor: IK Oskarshamn signar talang från HV71 *ikoskarshamn.se*.  19.4.2018. IK Oskarshamn. Viitattu 13.1.2019. (ruotsiksi)